ป๊าป ซาร์

ป๊าป มาตาร์ ซาร์ เป็นนักฟุตบอลอาชีพชาวเซเนกัลที่เล่นเป็นกองกลางตัวรับให้กับทอตนัมฮอตสเปอร์ในพรีเมียร์ลีกและทีมชาติเซเนกัล

ระดับสโมสร 
ป๊าป มาตาร์ ซาร์เปิดตัวการเล่นระดับอาชีพของเขากับ Génération Foot ทีมในประเทศบ้านเกิดของเขา ก่อนที่จะเซ็นสัญญา 5 ปีกับแม็สในลีกเอิงเมื่อวันที่ 15 กันยายน 2020

ในตอนแรก ซาร์ถูกส่งไปเล่นให้กับทีมสำรองของแม็สใน Championnat National 2 แต่ลงเล่นเพียง 1 นัดก่อนที่เขาจะถูกเรียกตัวกลับสู่ทีมชุดใหญ่หลังจากฤดูกาลต้องจบลงเนื่องจากการแพร่ระบาดของโควิด-19 ในฝรั่งเศส เขาประเดิมสนามให้กับทีมชุดใหญ่ของแม็สเมื่อวันที่ 29 พฤศจิกายน 2020 ในการแข่งขันลีกเอิงที่พบกับเบรสต์ เมื่อวันที่ 31 มกราคม 2021 ซาร์ยิงประตูแรกในลีกเอิงในเกมเยือน ซึ่งเป็นชัยชนะเหนือเบรสต์ 4–2

เมื่อวันที่ 27 สิงหาคม 2021 ซาร์เซ็นสัญญากับทอตนัมฮอตสเปอร์ เขาถูกยืมกลับไปที่แม็สจนกระทั่งจบฤดูกาล 2021–22 ในวันที่ 1 มกราคม 2023 ในที่สุดซาร์ก็ได้เปิดตัวในพรีเมียร์ลีกที่รอคอยมานานโดยลงเล่นแทนอีฟส์ บิสซูมา ในนาทีที่ 80 ในเกมที่แพ้ในบ้านต่อแอสตันวิลลา 0–2 นับตั้งแต่การปรากฏตัวครั้งแรกของเขาเจอกับแอสตันวิลลา ซาร์ได้ลงเล่นให้สเปอร์เป็นประจำ ไม่ว่าจะลงเป็นตัวสำรองหรือเป็นตัวจริงก็ตาม เขามีส่วนร่วมกับประตูแรกโดยแอสซิสต์ในวันที่ 28 พฤษภาคม 2023 ในเกมสุดท้ายของฤดูกาลที่ออกไปเยือนและเอาชนะลีดส์ยูไนเต็ด 4–1 เมื่อวันที่ 19 สิงหาคม 2023 ซาร์ทำประตูแรกให้ทอตนัมฮอตสเปอร์ในเกมเหย้านัดแรกของฤดูกาล 2023–24 โดยชนะแมนเชสเตอร์ยูไนเต็ด 2–0

อ้างอิง